ຊາວລາວອາເມຣິກັນ ແລະປະຊາຊົນທົ່ວໄປ ປະເຊີນກັບລາຄານໍ້າມັນ ທີ່ແພງຂຶ້ນ ໃນລັດຄາລິຟໍເນຍ
ລັດຄາລິຟໍເນຍ ທີ່ຕັ້ງຢູ່ທາງພາກຕາເວັນຕົກສຸດ ແຄມມະຫາສະໝຸດ ປາຊິຟິກ ລາຄານໍ້າມັນແມ່ນສູງກວ່່າລັດອື່ນໆ ໃນສະຫະລັດອາເມຣິກາ ຄືເກືອບເຖິງ 5 ໂດລາ ຕໍ່ນຶ່ງກາລອນ. 
ໃນລະຫວ່າງການສະຫຼອງບຸນວັນຂອງຄຸນພະເຈົ້າ ຫຼື Thanksgiving ທີ່ຜ່ານໄປໃນອາ ທິດແລ້ວນີ້ ມີຊາວອາເມຣິກັນຫຼາຍລ້ານຄົນໄດ້ພາກັນເດີນທາງ ໂດຍ ທາງລົດ ທາງລົດ ໄຟ ທາງເຮືອບິນ ແລະບັດນີ້ ກຳລັງກັບຄືນບ້ານ ໃນຂະນະ ດຽວກັນນີ້ ເຂົາເຈົ້າປະເຊີນ ໜ້າກັບລາຄານໍ້າມັນທີ່ສູງຂຶ້ນຢ່າງໜ້າວິຕົກໃນຮອບ ເຈັດປີທີ່ຜ່ານມາ ການຂຶ້ນລາຄາ ນໍ້າມັນຢູ່ໃນແຕ່ລະລັດມີລາຄາບໍ່ເທົ່າກັນ ໂດຍສະເພາະຢູ່ລັດຄາລິຟໍເນຍ ທີ່ຕັ້ງຢູ່ທາງ ພາກຕາເວັນຕົກສຸດ ແຄມມະຫາສະໝຸດ ປາຊິຟິກ ລາຄານໍ້າມັນແມ່ນສູງກວ່່າລັດອື່ນໆ ໃນສະຫະລັດອາເມຣິກາ ຄືເກືອບເຖິງ 5 ໂດລາ ຕໍ່ນຶ່ງກາລອນ ທ່ານພັນມະນີ ປະທຸມພອນ ຢູ່ເມືອງລອງບິຈ (Long Beach) ລັດຄາລິຟໍເນຍ ໄດ້ກ່າວ ສູ່ ວີໂອເອ ເຖິງລາຄານໍ້ມັນສູ່ຟັງດັ່ງນີ້: ລາຄານໍ້າມັນຂຶ້ນ ຢູ່ໃນສະຫະລັດ ໄດ້ເປັນຜົນກະທົບ ຕໍ່ລາຄາສິນຄ້າຕ່າງໆໄປ ໂດຍສະ ເພາະເຄື່ອງອຸບປະໂພກບໍລິໂພກ ນອກຈາກນັ້ນຜົນກະທົບ ຍັງເກີດມາຈາກ ການຂົນສົ່ງ ສິນຄ້າທາງກຳປັ່ນ ຊຶ່ງເຮັດໃຫ້ມີການຊັກຊ້າເນື່ອງຈາກການແຜ່ລະບາດໂຄວິດ19 ທີ່ເຮັດ ໃຫ້ມີການຂາດແຄນແຮງງານ ໂດຍສະ ເພາະ ຄົນຂັບລົດຂົນສົ່ງສິນຄ້າຈາກທ່າເຮືອ ໄປ ຫາບັນດາຮ້ານຄ້າ ຢູ່ຕາມຈຸດຕ່າງໆໃນສະຫະລັດ